Starf fjölmenningarfulltrúa við Háskóla Íslands Á Kennslusviði er laust til umsóknar 50% starf fjölmenningarfulltrúa . Viðkomandi mun hafa umsjón með Spretti , verkefni sem snýst um að auka aðgengi innflytjenda að námi á háskólastigi með margvíslegum stuðningi við þann hóp nemenda . Þátttaka nemenda í verkefninu hefst við upphaf framhaldsskóla og lýkur að loknu fyrsta ári þeirra í háskóla . Verkefnisstjóri ber ábyrgð á verkefninu og sinnir öðrum verkefnum sem tengjast jafnréttismálum , einkum á sviði málefna innflytjenda og fjölmenningar . Næsti yfirmaður er sviðsstjóri Kennslusviðs Háskóla Íslands . Viðkomandi mun starfa náið með jafnréttisfulltrúa skólans og jafnréttisnefnd . Helstu verkefni og ábyrgð > > Innleiðing verkefnisins Spretts > > Samskipti og stuðningur við þátttakendur verkefnis > > Samskipti við fjölskyldur þátttakenda > > Samskipti við samstarfsaðila verkefnisins , sérstaklega skólastjórnendur framhaldsskóla > > Sérfræðiráðgjöf , fræðsla , umsjón með viðburðum , eftirfylgni verkefna , áætlanagerð og önnur verkefni á sviði innflytjenda - og jafnréttismála > > Verkefnisstjóri starfar með stýrihópi Spretts , og skipuleggur jafnframt starfsemi ráðgjafahóps Spretts > > Önnur verkefni sem næsti yfirmaður felur viðkomandi Hæfnikröfur > > Meistarapróf á sviði félagsvísinda eða menntavísinda sem nýtist í starfi > > Þekking og reynsla á sviði innflytjenda - og jafnréttismála > > Þekking og reynsla af verkefnastjórnun > > Góð kunnátta í íslensku og ensku , bæði í rituðu og töluðu máli > > Frumkvæði , sjálfstæð vinnubrögð og góð samskiptahæfni > > Nákvæmni og samviskusemi > > Reynsla af verkefnum sem fela í sér samstarf við fjölbreyttan hóp aðila er æskileg > > Önnur tungumálakunnátta er kostur , ekki síst í þeim tungumálum sem algengust eru meðal innflytjenda á Íslandi > > Þekking á öðru menningarumhverfi en íslensku er kostur , ekki síst af menningu þeirra hópa sem fjölmennir eru meðal innflytjenda á Íslandi Frekari upplýsingar um starfiðLaun samkvæmt gildandi kjarasamningi sem fjármála - og efnahagsráðherra og Félag háskólakennara hafa gert . Gert er ráð fyrir að viðkomandi geti hafið störf eigi síðar en í lok febrúar . Eftirfarandi gögn skulu fylgja umsókn > > Ferilskrá > > Bréf þar sem áhuga á starfinu er lýst og fjallað um hvað umsækjandi telur sig geta lagt af mörkum til þess > > Staðfest afrit af prófskírteinum > > Upplýsingar um 2 - 3 umsagnaraðila Öllum umsóknum verður svarað og umsækjendum tilkynnt um ráðstöfun starfsins þegar ákvörðun hefur verið tekin . Umsóknir geta gilt í sex mánuði frá lokum umsóknarfrests .